cyanic-selkie/wikianc huggingface dataset:
এলিশিয়া ফক্স
ভিক্টোরিয়া এলিজাবেথ ক্রোফোর্ড (জন্ম: জুন ৩০, ১৯৮৬) হলেন একজন মার্কিন মডেল, অভিনেত্রী এবং পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে এলিশিয়া ফক্স নামে কুস্তি করেন। তিনি বর্তমানে সবচেয়ে বেশি দিন টানা ডাব্লিউডাব্লিউইর সাথে সংযুক্ত থাকা নারী কুস্তিগীর। তিনি ২০০৬ সাল হতে ডাব্লিউডাব্লিউইর সাথে সংযুক্ত এবং ২০০৮ সাল হতে টানা প্রধান রোস্টারে কুস্তি করে যাচ্ছেন।
ফিওদোর দস্তয়েভ্‌স্কি
যৌবন (১৮৩৬-১৮৪৩)
thumb|upright|সামরিক প্রকৌশলী হিসেবে দস্তয়েভ্‌স্কি দস্তয়েভ্‌স্কির মাতা যক্ষ্মা রোগে আক্রান্ত হয়ে ১৮৩৭ সালের ২৭শে সেপ্টেম্বর মারা যান। এর পূর্বের মে মাসে তার পিতামাতা তাকে ও তার ভাইকে সাংক্‌ত পিতেরবুর্গের (সেন্ট পিটার্সবার্গ) নিকলায়েভ মিলিটারি ইঞ্জিনিয়ারিং ইনস্টিটিউটে ভর্তি করান, যা তারা দুই ভাইকে শিক্ষায়তনিক অধ্যয়ন ত্যাগ করে সামরিক কর্মজীবন শুরু করতে বাধ্য করে। দস্তয়েভ্‌স্কি ১৮৩৮ সালের জানুয়ারি মাসে তার পরিবারের সদস্যদের সহায়তায় একাডেমিতে প্রবেশ করেন। স্বাস্থ্যগত কারণে মিখাইলকে সেখানে ভর্তি করা হয়নি এবং তাকে এস্তোনিয়ার রেভালের একাডেমিতে পাঠানো হয়।
১৮৩৮ সালের ৯ই আগস্ট ভাইকে লেখা চিঠিতে জানালেন যে শেকসপিয়র এবং প্যাস্কেলের সব সাহিত্যকর্ম, বালজাকের অধিকাংশ, গ্যোটে রচিত ফাউস্ট এবং ভিক্টর হুগোর প্রায় সব রচনা পড়ে শেষ করেছেন। ১৮৩৯ সালের ১৬ই জুন দস্তয়েভ্‌স্কির পিতার মৃত্যু তাকে প্রবল ভাবে প্রভাবিত করে। তার পিতার মৃত্যুর খবর শুনে তার প্রথম মৃগী রোগের লক্ষণ দেখা দেয়। তার পিতার মৃত্যুর কারণ ছিল হঠাৎ উত্তেজিত হওয়ার ফলে পক্ষাঘাত, কিন্তু পাভেল খতিয়াইন্তসেভ নামে একজন প্রতিবেশী জানান যে তিনি তার অধীনস্থ ভূমিদাসদের হাতে নিহত হন। ভূমিদাসরা তুলায় এক এজহারে বেকসুর খালাস লাভ করে, কিন্তু দস্তয়েভ্‌স্কির ভাই আন্দ্রেই গল্পটিকে বাঁচিয়ে রাখে। পিতার মৃত্যুর পর দস্তয়েভ্‌স্কি তার অধ্যয়ন চালিয়ে যান, পরীক্ষায় পাস করেন এবং প্রকৌশলী ক্যাডেট পদ অধিকার করে একাডেমি ত্যাগ করেন। তিনি রেভালে তার ভাই মিখাইলের সাথে দেখা করতে চান এবং প্রায়ই কনসার্ট, অপেরা, মঞ্চনাটক ও ব্যালে উপভোগ করতে যেতেন। এই সময়ে তার দুই বন্ধু তাকে জুয়া খেলার সাথে পরিচয় করিয়ে দেয়।
এলিশিয়া ফক্স
ক্রোফোর্ড ২০০৮ সালে জুনে স্ম্যাকডাউনে অভিষেক করেন, তখন তিনি এলিশিয়া ফক্স নামে একজন বিবাহের পরিকল্পনাকারী চরিত্রে কুস্তি করেন। নভেম্বরে, তিনি ইসিডাব্লিউতে স্থানান্তরিত হন এবং সেখানে ডিজে গ্যাব্রিয়েলের ম্যানেজারের ভূমিকা পালন করেন। এর পরের বছরে তিনি ডাব্লিউডাব্লিউই ডিভাস চ্যাম্পিয়নশীপের জন্য চ্যালেঞ্জ করা শুরু করেন, যেটি তিনি ২০১০ সালে জুনে জয়লাভ করেন এবং সেটিতে প্রায় ২ মাস রাজত্ব করেন। তিনি ডাব্লিউডাব্লিউইর ইতিহাসে প্রথম এবং একমাত্র আফ্রিকান আমেরিকান নারী হিসেবে ডাব্লিউডাব্লিউই ডিভাস চ্যাম্পিয়ন হন।
ফিওদোর দস্তয়েভ্‌স্কি
যৌবন (১৮৩৬-১৮৪৩)
১৮৪১ সালে তিনি সামরিক কলেজে কমিশন লাভ করেন। পরের বছর ১৮৪২ সালে তিনি লেফটেন্যান্ট পদ লাভ করেন। ১৮৪৩ সালের ১২ আগস্ট তিনি সামরিক বাহিনীর প্রকৌশল বিভাগে সেনা হিসেবে নিয়োগ লাভ করেন। তিনি মিখাইলের বন্ধু ডক্টর রিজেনকাম্ফের একটি অ্যাপার্টমেন্টে আডলফ তোৎলেবেনের সাথে থাকতেন। রিজেনকাম্ফ তার সম্পর্কে বলেন যে তিনি "তার ভাইয়ের চেয়ে কোন অংশে কম ভালো ও ভদ্র নয়; কিন্তু যখন তার মনের ভাব খারাপ থাকে তিনি প্রায়ই সবকিছু তিক্তভাবে দেখেন, উত্ত্যক্ত হয়ে যান, সদাচার ভুলে যান এবং আত্ম-সচেতনতা ভুলে যান।" বালজাকের ইউজিনি গ্রঁদে উপন্যাসের অনুবাদ তার প্রথম পূর্ণাঙ্গ সাহিত্যকর্ম হিসেবে প্রকাশিত হয়। এটি ১৮৪৩ সালের জুন ও জুলাই মাসে রেপার্তোয়ার অ্যান্ড পান্থেয়ন সাময়িকীর ষষ্ঠ ও সপ্তম সংখ্যায় প্রকাশিত হয়। পরবর্তী কালে তার আরও কয়েকটি অনুবাদ প্রকাশিত হয়, যার কোনটিই সফল হয়নি, এবং তিনি তার আর্থিক সংকটের জন্য একটি উপন্যাস লিখতে বাধ্য হন।
এলিশিয়া ফক্স
২০১৪ সালে অক্টোবর হতে, তিনি ই! এর রিয়ালিটি টিভি শো টোটাল ডিভাসের প্রধান চরিত্রসমূহে উপস্থিত হওয়া শুরু করেন।
ফিওদোর দস্তয়েভ্‌স্কি
প্রারম্ভিক কর্মজীবন (১৮৪৪-১৮৪৯)
থাম্ব|বাম|upright|দস্তয়েভ্‌স্কি, ১৮৪৭
১৮৪৫ সালের মে মাসে তিনি তার প্রথম উপন্যাস পুওর ফোক লেখা শেষ করেন। তার বন্ধু দিমিত্রি গ্রিগরভিচ পাণ্ডুলিপিটি কবি নিকলাই নেক্রাসভের কাছে নিয়ে যান। নেক্রাসভ এটি প্রখ্যাত ও প্রভাবশালী সাহিত্য সমালোচক ভিসারিয়ন বেলিন্‌স্কিকে দেখান। বেলিন্‌স্কি এটিকে রাশিয়ার প্রথম "সামাজিক উপন্যাস" বলে অভিহিত করেন। ১৮৪৬ সালের ১৫ই জানুয়ারি সাংক্‌ত পিতেরবুর্গ কালেকশন থেকে পুওর ফোক উপন্যাসটি প্রকাশিত হয় এবং ব্যবসায়িকভাবে সফলতা লাভ করে। এই উপন্যাসের মধ্য দিয়ে তিনি সাহিত্য জগতে পুরোপুরি প্রবেশ এবং সমালোচকরা তাকে গোগলের যোগ্য উত্তরসূরী হিসেবে অভিহিত করেন।
দস্তয়েভ্‌স্কি মনে করতে থাকেন যে তার সামরিক কর্মজীবন হয়ত তার প্রসারমান সাহিত্য জীবন হুমকি হতে পারে। দস্তয়েভ্‌স্কি সামরিক বাহিনী থেকে পদত্যাগের চিঠি লিখেন এবং পুরোদমে সাহিত্য রচনায় মন দেন। কিছুদিন পর তিনি তার দ্বিতীয় উপন্যাস দ্য ডাবল রচনা করেন। এটি ১৮৪৬ সালের ৩০শে জানুয়ারি নোটস অব দ্য ফাদারল্যান্ড সাময়িকীতে প্রকাশিত হয় এবং পরে ফেব্রুয়ারি মাসে গ্রন্থাকারে প্রকাশিত হয়। একই সময়ে তিনি ফরাসি চিন্তাবিদ ফুরিয়ে, কাবে, প্রুধোঁ ও সাঁ-সিমোঁর লেখনীর মাধ্যমে সমাজতন্ত্র সম্পর্কে জানতে পারেন। বেলিন্‌স্কির সাথে তার সম্পর্কের ফলে তিনি সমাজতন্ত্রের দর্শন সম্পর্কে বিস্তৃত জ্ঞান লাভ করেন। তিনি এর যুক্তি, ন্যায়বিচারের জ্ঞান ও নিঃস্ব ও অভাবগ্রন্তদের পুনঃপেশায় যোগদানের দর্শনে আকৃষ্ট হন। তবে বেলিন্‌স্কির সাথে তার সম্পর্কে ফাটল ধরতে থাকে কারণ বেলিন্‌স্কির নাস্তিক্য ও ধর্ম অপছন্দ দস্তয়েভ্‌স্কির রুশ গোঁড়াবাদী বিশ্বাসের সাথে সাংঘর্ষিক হয়ে পড়ে। দস্তয়েভ্‌স্কি অচিরেই বেলিন্‌স্কি এবং তার সহযোগীদের থেকে আলাদা হয়ে যান।
১৮৪৯ সালে অ্যানালস্‌ অব দ্য ফাদারল্যান্ড সাময়িকীতে নেতচ্‌কা নেজভানভা উপন্যাসের প্রথম খণ্ড প্রকাশিত হয়। দস্তয়েভ্‌স্কি ১৮৪৬ সাল থেকে এই বইটির লেখার পরিকল্পনা করছিলেন। প্রথম খণ্ড প্রকাশের পর নিষিদ্ধ ঘোষিত হলে দস্তয়েভ্‌স্কি আর বাকি লেখা শেষ করেননি।
সাইবেরিয়ায় নির্বাসন (১৮৪৯-১৮৫৪)
থাম্ব|ডান|পেত্রাশেভ্‌স্কি চক্রের মৃত্যুদণ্ড প্রদানের একটি স্কেচ কাউন্ট এ. অরলভ ও জার প্রথম নিকলাস রাশিয়ায় ১৮২৫ সালের ডিসেম্বরের বিদ্রোহ ও ইউরোপে ১৮৪৮ সালের বিপ্লবের মত বিপ্লব সংগঠিত হওয়ার ভয় পান। তাদের অনুরোধে ইউটোপীয় সমাজবাদী চিন্তাবিদদের সাথে যোগ দেয়ার অপরাধে ১৮৪৯ সালের ২৩শে এপ্রিল তাকে ও তার সহযোগী ষড়যন্ত্রকারীদের গ্রেফতার করা হয়। তাদেরকে পিটার অ্যান্ড পল দুর্গে নিয়ে যাওয়া হয়, যেখানে সে সময়ের সবচেয়ে দুর্ধর্ষ আসামীদের রাখা হত।
জারের নেতৃত্বাধীন তদন্তকারী কমিশন অ্যাডজুট্যান্ট জেনারেল ইভান নাবকভ, সিনেটর প্রিন্স পাভেল গাগারিন, প্রিন্স ভালিসি দলগরুকভ, জেনারেক ইয়াকভ রস্তভৎসেভ এবং গুপ্ত পুলিশের প্রধান জেনারেল লেওন্তি দুবেলতের সাথে চার মাস এই মামলাটি নিয়ে আলোচনা করে। তারা তাদের ফায়ারিং স্কোয়াডে মৃত্যুদণ্ডের ঘোষণা দেয় এবং বন্দীদের ১৮৪৯ সালের ২৩শে ডিসেম্বর সাংকত পিতেরবুর্গের সেমিয়নভে নিয়ে যাওয়া হয় ও তিন জনের দলে ভাগ করা হয়। দস্তয়েভ্‌স্কি ছিলেন দ্বিতীয় সারির তৃতীয় ব্যক্তি; তার পাশে ছিলেন প্লেশচেয়েভ ও দুরভ। শেষ মূহুর্তে জারের নিকট থেকে একটি চিঠি আসলে তাদের দণ্ড রদ করা হয়।
দস্তয়েভ্‌স্কি নতুন দণ্ড ছিল সাইবেরিয়ার ওম্‌স্কে ৪ বছরের সশ্রম নির্বাসন এবং এই সময়ের পরে বাধ্যতামূলক সামরিক কর্মজীবন। স্লেজ গাড়িতে ১৪ দিনের সফর শেষে কারাবন্দীরা তবল্‌স্কে পৌঁছে। এমন পরিস্থিতির পরও দস্তয়েভ্‌স্কি অন্যান্য কারাবন্দীদের সান্ত্বনা দেন, তন্মধ্যে পেত্রাশেভিস্ত ইভান যাস্ত্রঝেম্বস্কি দস্তয়েভ্‌স্কির দয়ালু মনোভাবের জন্য বিস্মিত হন এবং আত্মহত্যা করার সিদ্ধান্ত বাতিল করেন। তবল্‌স্কে বন্দীরা ডিসেম্বরিস্ট নারীদের নিকট থেকে খাদ্য ও কাপড় গ্রহণ করেন এবং নতুন নিয়মের কয়েকটি অনুলিপি ও প্রতিটি অনুলিপির ভিতর দশ রুবল ব্যাংক নোট পান। ১১ দিন পর দস্তয়েভ্‌স্কি ওম্‌স্কে পৌঁছান। তখন তার সাথে পেত্রাশেভ্‌স্কি চক্রের শুধু একজন সদস্য ছিলেন, তিনি হলেন কবি সের্গেই দুরভ।
কারামুক্তি ও প্রথম বিবাহ (১৮৫৪-১৮৬৬)
দস্তয়েভ্‌স্কি ১৮৫৪ সালের ১৪ই ফেব্রুয়ারি কারামুক্তি লাভ করেন। মুক্তি লাভের পর তিনি মিখাইলকে তাকে আর্থিকভাবে সাহায্যের জন্য বলেন এবং তাকে ভিকো, গিজো, রাংকা, হেগেল ও কান্টের বই পাঠাতে বলেন।
সেমিপালাতিন্‌স্কে দস্তয়েভ্‌স্কি কয়েকজন বিদ্যালয়গামী শিক্ষার্থীকে পড়াতেন এবং কয়েকটি উচ্চ-বিত্ত পরিবারের সাথে পরিচিত হন, তন্মধ্যে রয়েছে লেফটেন্যান্ট-কর্নেল বেলিখভ, যিনি তাকে সংবাদপত্র ও পত্রিকা থেকে নিবন্ধ পড়ার আমন্ত্রণ জানাতেন। বেলিখভের বাড়িতে যাতাযাতকালে দস্তয়েভ্‌স্কি আলেকসান্দর ইভানোভিচ ইসায়েভ ও মারিয়া দিমিত্রিয়েভ্‌না ইসায়েভার পরিবারের সাথে পরিচিত হন। তিনি মারিয়ার প্রেমে পড়েন। আলেকসান্দর ইসায়েভ কুজনেৎস্কে নতুন পদে যোগদান করেন এবং সেখানে ১৮৫৫ সালের আগস্টে মারা যান। মারিয়া ও তার পুত্র দস্তয়েভ্‌স্কির সাথে বার্নাউলে চলে আসেন। ১৮৫৬ সালে দস্তয়েভ্‌স্কি র‍্যাংগেলের মাধ্যমে জেনারেল এদুয়ার্দ তোতলবেনের কাছে কয়েকটি ইউটোপিয়ান চক্রের সাথে তার কার্যক্রমের জন্য ক্ষমা চেয়ে চিঠি লিখেন। ফলে তিনি বই প্রকাশ ও বিয়ে করার অনুমতি লাভ করেন, যদিও তিনি তার পরবর্তী সারা জীবন পুলিশের নজরদারীতে ছিলেন। ১৮৫৭ সালের ৭ই ফেব্রুয়ারি দস্তয়েভ্‌স্কি সেমিপালাতিন্‌স্কে মারিয়ার সাথে বিবাহ বন্ধনে আবদ্ধ হন। মারিয়া শুরুতে বিয়ের প্রস্তাবে অস্বীকৃতি জানিয়ে বলেছিলেন তারা একে অপরের জন্য নয়। পারিবারিক জীবনে তার অসুখী ছিলেন এবং মারিয়ার জন্য তার সাথে মানিয়ে নেওয়া কষ্টসাধ্য ছিল। ফলে তারা অধিকাংশ সময় আলাদা থাকতেন। ১৮৫৯ সালে তার স্বাস্থ্যের অবনতির জন্য তাকে সামরিক কাজ থেকে অব্যহতি দেয়া হয় এবং রাশিয়া ফিরে যাওয়ার অনুমতি প্রদান করা হয়। তিনি প্রথম তিভের যান এবং সেখানে দশ বছর পর তার ভাইয়ের সাথে সাক্ষাৎ করেন। পরে তিনি সাংকত পিতেরবুর্গে যান।
দ্বিতীয় বিবাহ (১৮৬৬-১৮৭১)
১৮৬৬ সালের জানুয়ারি ও ফেব্রুয়ারি মাসে পাক্ষিক দ্য রাশিয়ান মেসেঞ্জার-এ অপরাধ ও শাস্তি বইটির প্রথম দুই খণ্ড প্রকাশিত হয়। বইটি প্রকাশের পর পত্রিকাটির কমপক্ষে ৫০০ নতুন পাঠক বৃদ্ধি পায়।
১৮৬৭ সালের ১৫ই ফেব্রুয়ারি দস্তয়েভ্‌স্কি সাংকত পিতেরবুর্গের ট্রিনিটি ক্যাথিড্রালে আন্না গ্রিগরিয়েভ্‌না স্নিৎকিনাকে বিয়ে করেন। অপরাধ ও শাস্তি বইটির বিক্রি থেকে অর্জিত ৭,০০০ রুবলও তাদের দেনা শোধ করতে না পারায় আন্না তার মূল্যবান বস্তুসমূহ বিক্রি করে দিতে বাধ্য হন। ১৮৬৭ সালের ১৪ই এপ্রিল তারা এই বস্তুগুলোর বিক্রীত অর্থ দিয়ে জার্মানিতে মধুচন্দ্রিমায় যান। তারা বার্লিনে অবস্থান করেন এবং ড্রেসডেনে গেমাল্ডেগালেরি আল্টে মেইস্টারে যান, সেখানে তিনি তার নতুন লেখনীর অনুপ্রেরণা খুঁজে পান। তারা জার্মানি সফর চালিয়ে যান এবং ফ্রাঙ্কফুর্ট, ডার্মস্টাট, হাইডেলবার্গ ও কার্লসরুয়ে ভ্রমণ করেন। তারা বাডেন-বাডেনে পাঁচ সপ্তাহ কাটান, সেখানে দস্তয়েভ্‌স্কি ইভান তুর্গেনেভের সাথে ঝগড়া করেন এবং রুলেট টেবিলে বিপুল পরিমাণ অর্থ হারান।
১৮৬৮ সালের সেপ্টেম্বরে দস্তয়েভ্‌স্কি দ্য ইডিয়ট রচনা শুরু করেন এবং দীর্ঘ পরিকল্পনার পর তিনি মাত্র ২৩ দিনে প্রথম ১০০ পৃষ্ঠা লেখা সম্পন্ন করেন। বইটি দ্য রাশিয়ান মেসেঞ্জার-এ ১৮৬৮ সালের জানুয়ারি থেকে ধারাবাহিকভাবে প্রকাশিত হতে থাকে।
রাশিয়ায় প্রত্যাবর্তন (১৮৭১-১৮৭৫)
১৮৭১ সালের জুলাই মাসে রাশিয়ায় ফিরে আসার পর তাদের পরিবার আর্থিক সংকটে পড়ে এবং তারা তাদের বাকি সম্পত্তি বিক্রয় করতে বাধ্য হয়। তাদের পুত্র ফিওদোর ১৬ই জুলাই জন্মগ্রহণ করেন এবং তারা অল্প কিছুদিন পরই সেন্ট পিটার্সবার্গ ইনস্টিটিউট অব টেকনোলজির নিকটবর্তী একটি অ্যাপার্টমেন্টে স্থানান্তরিত হন। তারা আশা করেছিল তাদের পেস্কির বাড়ির বাসা ভাড়া দিয়ে তাদের ঋণ পরিশোধ করতে পারবে, কিন্তু ভাড়া নিয়ে সমস্যার সৃষ্টি হলে তারা তুলনামূলক অল্প দামে তাদের বাড়িটি বিক্রি করে দেয়, তবুও তাদের পাওনাদারদের সাথে সমস্যা চলতেই থাকে। আন্না তার স্বামীর বইয়ের স্বত্ব দিয়ে অর্থ লাভের প্রস্তাব দেন এবং পাওনাদারদের কিস্তিতে ঋণ পরিশোধ করবেন বলে আপোস করেন।
থাম্ব|ডান|১৮৭৪ সালের ২১/২২ মার্চে হেমার্কেটে দস্তয়েভ্‌স্কি (বামে) দস্তয়েভ্‌স্কি মায়কভ ও স্ত্রাকভের সাথে তার বন্ধুত্ব পুনরুজ্জীবিত করেন এবং আরও কিছু নতুন বন্ধুদের সাথে পরিচিত হন, তারা হলেন গির্জার রাজনীতিবিদ তের্তি ফিলিপভ, এবং ভসেভলদ ও ভ্লাদিমির সলোভিওভ ভ্রাতৃদ্বয়। দস্তয়েভ্‌স্কির রাজনৈতিক অগ্রগমণ সংরক্ষণশীলতায় পরিবর্তনে কনস্তান্তিন পবেদোনস্তসেভের প্রভাব ছিল। কনস্তান্তিন পরবর্তী কালে মোস্ট হলি সাইনডের ইম্পেরিয়াল হাই কমিশনার হয়েছিলেন। ১৮৭২ সালের শুরুতে দস্তয়েভ্‌স্কি পরিবার স্ত্রারায়া রুসাতে কয়েক মাস কাটান। ইতোমধ্যে টাইফাস বা ম্যালেরিয়ায় ১৮৭২ সালের ১লা মে আন্নার বোন মারিয়া সভাৎকভ্‌স্কায়ার মৃত্যু হলে এবং আন্নার গলায় ফোঁড়া হলে দস্তয়েভ্‌স্কির কাজে বিলম্ব ঘটে।
তারা সেপ্টেম্বর মাসে সেন্ট পিটার্সবার্গে ফিরে আসেন। ১৮৭২ সালের ২৬শে নভেম্বর ডিমনস লেখা সমাপ্ত হয় এবং ১৮৭৩ সালের জানুয়ারি মাসে দস্তয়েভ্‌স্কি ও তার স্ত্রীর প্রতিষ্ঠিত দস্তয়েভ্‌স্কি পাবলিশিং কোম্পানি থেকে বইটি প্রকাশিত হয়। যদিও তারা শুধু নগদ অর্থ গ্রহণ করতেন এবং বইয়ের দোকান ছিল তাদের নিজেদের অ্যাপার্টমেন্ট, তাদের ব্যবসা সফল হয় এবং তারা ডিমনস বইটির প্রায় ৩,০০০ কপি বিক্রি করে। আন্না অর্থের ব্যবস্থা করেন। দস্তয়েভ্‌স্কি আ রাইটার্স ডায়েরি নামে একটি নতুন পাক্ষিক প্রকাশের প্রস্তাব দেন, যেখানে প্রবন্ধ সংকলন প্রকাশিত হবে, কিন্তু অর্থের অভাবে তা সম্ভব হয়নি। ডায়েরি ১লা জানুয়ারি থেকে ভ্লাদিমির মেশচেরস্কির দ্য সিটিজেন-এ প্রকাশিত হতে থাকে এবং তিনি প্রতি বছর ৩,০০০ রুবল পারিশ্রমিক লাভ করেন। ১৮৭৩ সালের গ্রীষ্মে আন্না সন্তানদের নিয়ে স্ত্রারায়া রুসায় ফিরে যান, অন্যদিকে দস্তয়েভ্‌স্কি ডায়েরি প্রকাশের কাজে সেন্ট পিটার্সবার্গে থেকে যান।
শেষ বছরগুলি (১৮৭৬-১৮৮১)
১৮৭৬ সালের শুরুতে দস্তয়েভ্‌স্কি তার ডায়েরি-এর কাজ চালিয়ে যান। এই বইয়ে সমাজ, ধর্ম, রাজনীতি ও নৈতিকতা নিয়ে অসংখ্য প্রবন্ধ ও কয়েকটি ছোটগল্প অন্তর্ভুক্ত ছিল। তার পূর্ববর্তী বইগুলি থেকেও এই সংকলনটির দ্বিগুণ কপি বিক্রি হয়। দস্তয়েভ্‌স্কি তার পাঠকদের নিকট থেকে পূর্বের থেকে অধিক চিঠি পান এবং সকল বয়স ও পেশার পাঠক তার সাথে দেখা করতে আসেন। আন্নার ভাইয়ের সহযোগিতায় তারা স্ত্রারায়া রুসায় একটি মৌসুমী নিবাস বা দাচা ক্রয় করেন। ১৮৭৬ সালের গ্রীষ্মে দস্তয়েভ্‌স্কি পুনরায় হাঁপানিতে ভোগতে শুরু করেন। তিনি তৃতীয়বারের মত এমসের শরণাপন্ন হন এবং তাকে বলা হয় যদি তিনি কোন স্বাস্থ্যকর আবহাওয়ায় বসবাস করতে পারেন তবে তিনি আরও ১৫ বছর বাঁচতে পারবেন। রাশিয়ায় প্রত্যাবর্তনের পর জার দ্বিতীয় আলেকসান্দর দস্তয়েভ্‌স্কিকে তার প্রসাদে গিয়ে তার সাথে সাক্ষাৎ করে ডায়েরি পেশ করতে আদেশ দেন এবং তার পুত্র সের্গেই ও পলকে পড়াতে বলেন। এই সাক্ষাতের ফলে দস্তয়েভ্‌স্কির পরিচিতদের চক্র আরও বৃদ্ধি পায়। তিনি প্রায়ই সেন্ট পিটার্সবার্গের কয়েকটি সালুনে অতিথি হিসেবে নিমন্ত্রণ পেতেন এবং অনেক বিখ্যাত ব্যক্তিদের সাথে পরিচিত হন, তন্মধ্যে রয়েছে কাউন্টেস সোফিয়া তলস্তায়া, ইয়াকভ পোলন্‌স্কি, সের্গেই উইট, আলেক্সেই সুভরিন, আন্তন রুবিনস্তেইন, ও ইলিয়া রেপিন।
শ্রীপুর (দ্ব্যর্থতা নিরসন)
শ্রীপুর দ্বারা বোঝানো হতে পারে:
হ্যারি হপম্যান
হেনরি ক্রিস্টিয়ান হ্যারি হপম্যান, সিবিই (জন্ম: ১২ আগস্ট, ১৯০৬ - মৃত্যু: ২৭ ডিসেম্বর, ১৯৮৫) সিডনির গ্লেবে এলাকায় জন্মগ্রহণকারী অস্ট্রেলিয়ার বিশ্বখ্যাত টেনিস তারকা ও কোচ ছিলেন। ১৯৮৯ সালে তার সম্মানার্থে হপম্যান কাপ টেনিস চ্যাম্পিয়নশিপের নামকরণ করা হয়েছে। তিনি অস্ট্রেলিয়ার পক্ষে ১৯৩৮ থেকে ১৯৬৯ সময়কালে ১৫বার ডেভিস কাপের শিরোপা লাভ করেছিলেন। পরবর্তীকালে কোচের দায়িত্ব পালন করেছেন হ্যারি হপম্যান।
প্রারম্ভিক জীবন
জন হেনরি হপম্যান ও জেনি সিবারটিন দম্পতির তৃতীয় সন্তান ছিলেন হ্যারি হপম্যান। ১৩ বছর বয়সে টেনিসে তার হাতেখড়ি ঘটে। রোজহিল পাবলিক স্কুল মাঠের কোর্টে এককের প্রতিযোগিতায় তিনি শিরোপা পান।
নিউ সাউথ ওয়েলসের গ্লেব এলাকায় জন্মগ্রহণ করলেও পরবর্তীকালে তার পরিবার পারমত্মা এলাকায় স্থানান্তরিত হন। রোজহিল পাবলিক প্রাইমারী স্কুলে অধ্যয়ন করেন। ঐ বিদ্যালয়েই তার বাবা প্রধানশিক্ষকের দায়িত্ব পালন করেন। এরপর পারমত্মা হাই স্কুলে ভর্তি হন। সেখানেই তিনি টেনিস ও ক্রিকেট খেলায় জড়িয়ে পড়েন।
খেলোয়াড়ী জীবন
১৯৩৯ থেকে ১৯৬৭ সময়কালে তিনি ২২বার অস্ট্রেলিয়ার পক্ষে ডেভিস কাপে অধিনায়ক-কোচ হিসেবে সফলভাবে অংশগ্রহণ করেন। তন্মধ্যে, ১৬বার তার দল শিরোপা লাভে সক্ষমতা দেখায়। তার সাথে ফ্রাঙ্ক সেজম্যান, কেন ম্যাকগ্রিগর, লিউ হোড, কেন রোজওয়াল, রড লেভার, নিল ফ্রেজার, জন নিউকম্ব, ফ্রেড স্টোল, টনি রোচ, রয় ইমারসন, অ্যাশলে কুপার, রেক্স হার্টউইগ, মারভিন রোজ ও মেল অ্যান্ডারসন অংশ নিয়েছিলেন।
অবসর
১৯৫১ সালের শেষদিকে ফ্রাঙ্ক সেজম্যান পেশাদারী টেনিসের দিকে ধাবিত হলে হপম্যান মেলবোর্ন হেরাল্ডে তার সাহায্যার্থে কলাম লেখেন। প্রয়োজনীয় অর্থ সংগ্রহের পর সেজম্যানের স্ত্রীর নামে একটি গ্যাসোলিন স্টেশন ক্রয় করা হয়। ফলে, সেজম্যান আরও এক বছর শৌখিন খেলোয়াড় হিসেবে টেনিসে অংশগ্রহণ করেছিলেন। জো ম্যাককলি তার ‘পেশাদার টেনিসের ইতিহাস’ গ্রন্থে এ প্রসঙ্গে লিখেছিলেন যে, কিছু কারণে বিশেষ করে খেলায় আর্থিক বিষয়ে হপম্যান প্রবল বিরুদ্ধবাদী ছিলেন।
১৯৩৩ সালে মেলবোর্ন হেরাল্ডের ক্রীড়া সাংবাদিক হিসেবে যোগদান করেন। এছাড়াও ক্রীড়া ভাষ্যকারের ভূমিকায়ও অবতীর্ণ হয়েছিলেন। দ্বিতীয় বিশ্বযুদ্ধ শুরু হলে তিনি টেনিস প্রশিক্ষণের দিকে মনোনিবেশ ঘটান।
হপম্যান কাপ তার সম্মানার্থে নামাঙ্কিত করা হয়। তার বিধবা পত্নী লুসি হপম্যান প্রতিবছরের জানুয়ারিতে অনুষ্ঠিত এ প্রতিযোগিতায় পশ্চিম অস্ট্রেলিয়ার পার্থে যান। এ দম্পতির কোন সন্তানাদি ছিল না। ১৯৭৮ সালে রোড আইল্যান্ডের নিউপোর্টে অনুষ্ঠিত আন্তর্জাতিক টেনিস হল অব ফেমে তাকে অন্তর্ভুক্ত করা হয়।
ব্যক্তিগত জীবন
হপম্যান চারবারের মিশ্র দ্বৈতের শিরোপা বিজয়ী নেল হলকে বিয়ে করেন। ১৯ মার্চ, ১৯৩৪ তারিখে সিডনির সেন্ট ফিলিপ’স অ্যাংলিকান চার্চে তাদের বিয়ের আয়োজন করা হয়। ১০ জানুয়ারি, ১৯৬৮ তারিখে টিউমারে তার দেহাবসান ঘটলে ১৯৬৯ সাল মার্কিন যুক্তরাষ্ট্রে চলে যান। সেখানে পোর্ট ওয়াসিংটন টেনিস একাডেমিতে পেশাদার কোচ হিসেবে সাফল্য লাভ করেন। ঐ একাডেমি থেকেই ভিতাস গেরুলাইতিস, জন ম্যাকেনরো’র ন্যায় ভবিষ্যতের টেনিস তারকা বের হয়ে আসেন। ২ ফেব্রুয়ারি, ১৯৭১ তারিখে লুসি পোপ ফক্সের সাথে দ্বিতীয় বিয়ে করেন। তাকে নিয়ে ফ্লোরিডার লার্গো এলাকায় হপম্যান টেনিস একাডেমি প্রতিষ্ঠা করেন।
টেনিস ইতিহাসবিদের মতে, হপম্যান জুয়ারী ছিলেন যিনি নিজ স্বপ্ন পূরণার্থে জমি বিক্রি করতে দ্বিধাবোধ করতেন না। ২৭ ডিসেম্বর, ১৯৮৫ তারিখে হৃদজনিত কারণে তার দেহাবসান ঘটে।
দ্য পিঙ্ক প্যান্থার (১৯৬৩-এর চলচ্চিত্র)
দ্য পিঙ্ক প্যান্থার ব্লেক এডওয়ার্ডস পরিচালিত ১৯৬৩ সালের মার্কিন হাস্যরসাত্মক চলচ্চিত্র। এটি রচনা করেছেন মরিস রিচলিন ও ব্লেক এডওয়ার্ডস এবং পরিবেশনা করেছে ইউনাইটেড আর্টিস্ট্‌স। এটি দ্য পিঙ্ক প্যান্থার ফ্র্যাঞ্চাইজির প্রথম কিস্তি। এতে দেখা যায় ইনস্পেক্টর জাক ক্লুজো "দ্য ফ্যান্টম" নামে এক দুর্ধর্ষ মণি চোরকে মহামূল্যবান হীরক "দ্য পিঙ্ক প্যান্থার" চুরির পূর্বে ধরতে রোম থেকে কর্টিনা দাম্পেৎজোতে যায়। এতে শ্রেষ্ঠাংশে অভিনয় করেন ডেভিড নিভন, পিটার সেলার্স, রবার্ট ওয়েগনার, কাপুচিনে এবং ক্লাউদিয়া কার্দিনালে।
মার্টি জুরো প্রযোজিত চলচ্চিত্রটি ১৯৬৩ সালের ১৮ই ডিসেম্বর ইতালিতে মুক্তি পায় এবং ১৯৬৪ সালের ১৮ই মার্চ মার্কিন যুক্তরাষ্ট্রে মুক্তি পায়। এটি মার্কিন যুক্তরাষ্ট্র ও কানাডায় $১০.৯ মিলিয়ন আয় করে। পাশাপাশি এটি সমালোচকদের নিকট থেকে ইতিবাচক পর্যালোচনা লাভ করে। ২০১০ সালে লাইব্রেরি অব কংগ্রেস চলচ্চিত্রটিকে "সাংস্কৃতিক, ঐতিহাসিক ও নান্দনিকভাবে গুরুত্বপূর্ণ" বিবেচনায় জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে।
সঙ্গীত
দ্য পিঙ্ক প্যান্থার চলচ্চিত্রের সুর করেন হেনরি মানচিনি। এই সাউন্ডট্র্যাক অ্যালবামটি ১৯৬৪ সালে প্রকাশিত হয় এবং বিলবোর্ড ম্যাগাজিনের পপ অ্যালবামের তালিকায় ৮ম স্থানে পৌঁছায়। আমেরিকান ফিল্ম ইনস্টিটিউট দ্য পিঙ্ক প্যান্থার অ্যালবামটিকে তাদের ১০০ বছরের চলচ্চিত্রের সুর তালিকায় ২০তম স্থান প্রদান করে। ২০০১ সালে এই অ্যালবামটিকে গ্র্যামি হল অব ফেমে অন্তর্ভুক্ত করা হয়।
মূল্যায়ন
চলচ্চিত্রটি বক্স অফিসে ব্যবসাসফল ঘোষিত হয় এবং উত্তর আমেরিকার প্রেক্ষাগৃহ থেকে আনুমানিক $৬ মিলিয়ন আয় করে।
চলচ্চিত্রটি সমালোচকদের নিকট থেকে ইতিবাচক পর্যালোচনা লাভ করে। পর্যালোচনা ভিত্তিক ওয়েবসাইট রটেন টম্যাটোসে ৩৪টি পর্যালোচনার ভিত্তিতে ৭.৩৩/১০ গড়ে এর রেটিং ৮৮%। ওয়েবসাইটটির সমালোচনামূলক ঐকমত্যে বলা হয়, "পিটার সেলার্স দ্য পিঙ্ক প্যান্থার-এ তার সেরাটা দিয়েছেন।"
দ্য নিউ ইয়র্ক টাইমস-এর বসলি ক্রাউদার লিখেন, "কদাচিৎই কোন কৌতুকাভিনেতা দুর্বল উপাদানের সাথে সহিংসভাবে মজাদানের চেষ্টা করার জন্য এত অবিচল এবং কঠোর পরিশ্রম করেছেন।" ভ্যারাইটি চলচ্চিত্রটিকে "তীব্র মজার" বলে উল্লেখ করেন এবং "সেলার্সের ক্ষুরধার সময়জ্ঞান ... চরম" বলে প্রশংসা করেন।
২০০৪ সালে দ্য পিঙ্ক প্যান্থার চলচ্চিত্র সংবলিত ডিভিডির সংকলন দ্য পিঙ্ক প্যান্থার ফিল্ম কালেকশন নিয়ে ''দি এ.ভি. ক্লাব'' লিখে, "যেহেতু পরবর্তী চলচ্চিত্রগুলো ক্লুজোর সাথে ঘনিষ্ঠভাবে জড়িত, তাই তিনি প্রথমে নিভন, কাপুচিনে, রবার্ট ওয়েগনার এবং ক্লাউদিয়া কার্দিনালের সাথে পর্দায় সময় ভাগাভাগি করেছেন তা সহজেই ভুলে যাওয়া যায়।"
দক্ষিণ দিল্লি জেলা
250px|thumb|দিল্লির ৯টি জেলার মানচিত্র দক্ষিণ দিল্লি হল ভারতের দিল্লি জাতীয় রাজধানী অঞ্চলের একটি প্রশাসনিক জেলা।
দক্ষিণ দিল্লির জেলার পূর্ব সীমান্তে যমুনা নদী, উত্তরে নতুন দিল্লি জেলা, দক্ষিণ-পূর্বে হরিয়ানা রাজ্যের ফরিদাবাদ জেলা, দক্ষিণ-পশ্চিমে হরিয়ানার গুরগাঁও জেলা ও পশ্চিমে দক্ষিণ পশ্চিম দিল্লি জেলা অবস্থিত।
দক্ষিণ দিল্লি জেলার জনসংখ্যা ২,২৫৮,৩৬৭ (২০০১ সালের জনগণনা অনুসারে)। এই জেলার আয়তন ২৫০ বর্গ কিলোমিটার। জেলার জনঘনত্ব প্রতি বর্গকিলোমিটারে ৯,০৩৪ জন।
জনপরিসংখ্যান
২০১১ সালের জনগণনা অনুসারে, দক্ষিণ দিল্লি জেলার জনসংখ্যা ২,৭৩৩,৭৫২। জনসংখ্যার হিসেবে এই জেলা জামাইক রাষ্ট্রের প্রায় সমান। মার্কিন যুক্তরাষ্ট্রের নেভাডা অঙ্গরাজ্যের জনসংখ্যাও এই জেলার প্রায় সমান। জনসংখ্যার হিসেবে এই জেলা ভারতের ৬৪০টি জেলার মধ্যে ১৪৪তম স্থানের অধিকারী। জেলার জনঘনত্ব । ২০০১-২০১১ দশকে এই জেলার জনসংখ্যার বৃদ্ধির হার ২০.৫৯%। দক্ষিণ দিল্লির জেলার লিঙ্গানুপাতের হার প্রতি ১০০০ পুরুষে ৮৫৯ জন নারী। জেলার সাক্ষরতার হার ৮৭.০৩%।
গুরুত্ব
দক্ষিণ দিল্লি জেলা দিল্লির একটি বিরাট অঞ্চল নিয়ে গঠিত। এই জেলায় দিল্লির বেশ কয়েকটি গুরুত্বপূর্ণ একালা অন্তর্ভুক্ত। এই জেলার ঐতিহাসিক গুরুত্বও অপরিসীম। দিল্লির ১১টি ‘ঐতিহাসিক শহরে’র মধ্যে ৪টি দক্ষিণ দিল্লি জেলায় অবস্থিত। এগুলি হল: রাই পিথোরা (১ম), মেহরাউলি (২য়), সিরি (হৌজ খাস সহ) (৩য়) ও তুঘলকাবাদ (৫ম)।
দক্ষিণ দিল্লি জেলার কয়েকটি জনবসতি মধ্যযুগে স্থাপিত হয়েছিল। এগুলিকে সরাই বলা হয়। এলাকাগুলি এখন খুবই জনবহুল ও অবহেলিত। সরাইগুলির মধ্যে উল্লেখযোগ্য কালুসরাই, জিয়াসরাই, বেরসরাই, লাদোসরাই, কাটোয়ারিয়া সরাই, ইউসুফ সরাই, হৌজ খাস চত্বর, মুনিরকা, কোটলা মুবারকপুর, বেগমপুর, মহম্মদপুর, খিরকি, গোবিন্দপুরী, আধচিনি, ছত্তরপুর গ্রাম, বদরপুর, আয়ানগর, মান্ডি গ্রাম, ডেরা গ্রাম ইত্যাদি।
ঐতিহাসিক গুরুত্ব ছাড়াও এই জেলার অর্থনৈতিক ও শিক্ষাগত গুরুত্বও অপরিসীম। এশিয়ার বৃহত্তম কম্পিউটার ও আইটি বাজার নেহেরু প্লেস এই জেলায় অবস্থিত। ইন্ডিয়ান ইনস্টিটিউট অফ টেকনোলজি দিল্লি ও অল ইন্ডিয়া ইনস্টিটিউট অফ মেডিক্যাল সায়েন্সেস – দেশের এই দুটি প্রথম সারির প্রযুক্তি ও চিকিৎসাবিজ্ঞান গবেষণা প্রতিষ্ঠান দক্ষিণ দিল্লির হৌজ খাস অঞ্চলে অবস্থিত। দক্ষিণ দিল্লির কুতুব ইনস্টিটিউশনাল এরিয়াতে দিল্লির ইন্ডিয়ান ইনস্টিটিউট অফ ফরেন ট্রেড অবস্থিত।
২০০৯ সালের হিসেব অনুযায়ী, দক্ষিণ দিল্লি জেলায় ২০% অঞ্চল বনভূমি। এই জেলায় বেশ কয়েকটি উদ্যান, বন্যপ্রাণী অভয়ারণ্য, বায়োডাইভার্সিটি পার্ক ও সবুজ বলয় রয়েছে। হৌজ খাসের ডিয়ার পারক ও রোজ গার্ডেন এবং দিল্লির দক্ষিণ সীমান্ত ও আরাবল্লি পর্বতের পাদদেশে অবস্থিত অসোলা ভাট্টি বন্যপ্রাণী অভয়ারণ্য দক্ষিণ দিল্লির বনভূমির উদাহরণ।
মেহরাউলি-গুরগাঁও রোড, মেহরাউলি-বদরপুর রোড, শ্রীঅরবিন্দ মার্গ, অগস্ট ক্রান্তি মার্গ, প্রেস এনক্লেভ রোড ইত্যাদি দিল্লির কয়েকটি গুরুত্বপূর্ণ রাস্তা এই জেলায় অবস্থিত। এছাড়া ইনার রিং রোড, আউটার রিং রোড ও ২ নং জাতীয় সড়ক – দিল্লির এই তিনটি কেন্দ্রীয় রাস্তাও এই জেলার উপর দিয়ে প্রসারিত।
জীবনযাত্রা
দক্ষিণ দিল্লি জেলা নতুন দিল্লি ও মধ্য দিল্লির মতো দিল্লির একটি অভিজাত অঞ্চল। উল্লেখ্য, প্রথম দুই জেলা ‘লুটেয়েন’স দিল্লি’ নামে পরিচিত। গ্রেটার কৈলাস, চিত্তরঞ্জন পার্ক, অলকানন্দা, হৌজ খাস, গ্রিন পার্ক, ডিফেন্স কলোনি, নিউ ফ্রেন্ডস কলোনি, জসোলা বিহার, গুলমোহর পার্ক, গুলমোহর এনক্লেভ ও বসন্ত কুঞ্জের মতো অভিজাত এলাকা দক্ষিণ দিল্লি জেলায় অবস্থিত। লুটেয়েন’স দিল্লির বাইরে এই অঞ্চলেই জমির দাম সবচেয়ে বেশি। দক্ষিণ দিল্লির নগরাঞ্চলীয় গ্রাম – যেমন হৌজ খাস গ্রাম, শাহপুর জাট ও লাদোসরাই ডিজাইনার বুটিক, রেস্টুরেন্ট, আর্ট গ্যালারি ও ডিজাইন স্টুডিওর একটি কেন্দ্র।
সরোজিনী নগর মার্কেট, লাজপত মার্কেট, সাউথ এক্সটেনশন, কোটলা মুবারকপুর, এম-ব্লক মার্কেট ইত্যাদি দিল্লির কিছু বিখ্যাত বাজার এবং অনসল প্লাজা, অ্যাম্বিয়েন্স, ডিএলএফ, এমজিএফ মেট্রোপলিটান, সিলেক্ট সিটিওয়াক ইত্যাদি শপিং মল দক্ষিণ দিল্লি জেলায় অবস্থিত।
জর্জ শ'
জর্জ শ' (১০ ডিসেম্বর, ১৭৫১-২২ জুলাই, ১৮১৩) একজন ইংলিশ উদ্ভিদবিজ্ঞানী ও প্রাণিবিজ্ঞানী।
ফোর্বস
ফোর্বস (Forbes) যুক্তরাষ্ট্র থেকে প্রকাশিত একটি ম্যাগাজিন প্রকাশনা সংস্থা। এটি সবচেয়ে বেশি পরিচিত ও বিখ্যাত ফোর্বস নামক ম্যাগাজিনের প্রকাশক হিসেবে। এটি ব্যবসাভিত্তিক একটি ম্যাগাজিন এবং ব্যবসাভিত্তিক ম্যাগাজিনগুলোর (যেমন: ফরচুন) মধ্যে অন্যতম শক্ত একটি প্রতিদ্বন্দ্বী। বিভিন্ন রকম তালিকা প্রকাশের জন্য ফোর্বস বিখ্যাত। যেমন: সবচেয়ে ধনী আমেরিকানের তালিকা, বিলিওনিয়ারের তালিকা ইত্যাদি। ফোর্বস ম্যাগাজিনের মূলনীতি হচ্ছে দ্য ক্যাপিটালিস্ট টুল (The Capitalist Tool)।
জর্জ শ'
জীবন
১৭৯১ সালে শ' ব্রিটিশ মিউজিয়ামের প্রাকৃতিক ইতিহাস বিভাগের সহকারী রক্ষক হিসেবে যোগ দেন। ১৮০৬ সালে তিনি প্রধান রক্ষক অ্যাডওয়ার্ড হুইটেকার গ্রে'র স্থলাভিষিক্ত হন। তিনি লক্ষ্য করেন, ব্রিটিশ মিউজিয়ামে হান্স স্লোনের দান করা অধিকাংশ নমুনাই বেশ খারাপ অবস্থায় রয়েছে। তিনি সেগুলো রক্ষা করার চেষ্টা করেন, তবে অধিকাংশক্ষেত্রেই ব্যর্থ হন। আমৃত্যু তিনি জাদুঘরের রক্ষক হিসেবে কর্মরত থাকেন। তার মৃত্যুর পর চার্লস কনিগ তার স্থলাভিষিক্ত হন।
ফোর্বস
২০১৯ বিশ্ব ধনকুবের
এই সংস্থা অনুযায়ী বিশ্বের সবচেয়ে বড় ধনকুবের হলেন জেফ বেজোস । রিলায়েন্স গ্রুপের চেয়ারম্যান মুকেশ আম্বানির র‌্যাঙ্কিং ১৩। উইপ্রোর চেয়ারম্যান আজিম প্রেমজীর র‌্যাঙ্কিং ৩৬।
জর্জ শ'
গ্রন্থপঞ্জি
fa:جرج شاو
জালাল উদ্দিন মুহাম্মদ রুমি
জালাল উদ্দিন মুহাম্মদ রুমি (৩০ সেপ্টেম্বর ১২০৭ – ১৭ ডিসেম্বর ১২৭৩), যিনি জালাল উদ্দিন মুহাম্মদ বালখী, মাওলানা রুমি, মৌলভি রুমি নামে তবে শুধু মাত্র রুমি নামেও পরিচিত, ১৩শ শতাব্দীর একজন ফার্সি সুন্নি মুসলিম কবি, আইনজ্ঞ, ইসলামি ব্যক্তিত্ব, ধর্মতাত্ত্বিক, অতীন্দ্রিয়বাদী এবং সুফী ছিলেন। রুমির প্রভাব দেশের সীমানা এবং জাতিগত পরিমণ্ডল ছাড়িয়ে বিশ্বদরবারে ছড়িয়ে পড়েছে; ফার্সি, তাজাকিস্তানি, তুর্কি, গ্রিক, পশতুন, মধ্য এশিয়া এবং দক্ষিণ এশিয়ার মুসলমানরা বিগত সাত শতক ধরে বেশ ভালভাবেই তার আধ্যাত্মিক উত্তরাধিকারকে যথাযথভাবে সমাদৃত করে আসছে।
তার কবিতা সারাবিশ্বে ব্যাপকভাবে বিভিন্ন ভাষায় অনূদিত হয়েছে এবং বিভিন্ন ধারায় রূপান্তরিত করা হয়েছে। রুমিকে যুক্তরাষ্ট্রের “সবচেয়ে জনপ্রিয় কবি” এবং “সর্বাধিক বিক্রীত কবি” হিসেবে উল্লেখ করা হয়।
রুমির সাহিত্যকর্ম বেশিরভাগই ফার্সি ভাষায় রচিত হলেও তিনি অনেক স্তবক তুর্কি, আরবি এবং গ্রিক ভাষায়ও  রচনা করেছেন।  তার লেখা মসনবী-কে ফার্সি ভাষায় লেখা সর্বশ্রেষ্ঠ কাব্যগ্রন্থ হিসেবে গণ্য করা হয়। বৃহত্তর ইরান এবং বিশ্বের ফার্সি ভাষী জনগোষ্ঠী এখনও তার লেখাগুলো মূল ভাষায় ব্যাপকভাবে পড়ে থাকে।  অনুবাদসমূহও খুব জনপ্রিয়, বিশেষ করে তুরস্ক, আজারবাইজান, যুক্তরাষ্ট্র এবং দক্ষিণ এশিয়ায়। তার কবিতা ফার্সি সাহিত্যকে প্রভাবিত করেছে, শুধু তাই নয় তুর্কি সাহিত্য, উসমানীয় তুর্কি সাহিত্য, আজারবাইজানি সাহিত্য, পাঞ্জাবের কবিতা, হিন্দী সাহিত্য, উর্দু সাহিত্যকেও অনেক প্রভাবিত করেছে। এছাড়াও অন্যান্য ভাষার সাহিত্য যেমন তুর্কীয়, ইরানীয়, ইন্দো-আর্য, চাগাতাই, পশতু এবং বাংলা সাহিত্যকে প্রভাবিত করেছে। তার জীবনদর্শনের উপর শিবলী নোমানীর রচিত সাওয়ানেহে মাওলানা রূম অন্যতম।
নাম
তাকে ইংরেজিতে “রুমি” নামে সবচেয়ে বেশি ডাকা হয়। তার পুরো নাম “জালাল উদ্দিন মোহাম্মদ বালখি” বা “জালাল উদ্দিন মোহাম্মদ রুমি”। বালখি এবং রুমি দুটো তার জাতিগত নাম, যথাক্রমে অর্থ “বালখ্‌” থেকে এবং “রুম” থেকে (রুম আনাতোলিয়ার ফার্সি এবং তুর্কি নাম)। রুমির নির্ভরযোগ্য জীবনীলেখক শিকাগো বিশ্ববিদ্যালয়ের ফ্রাঙ্কলিন লুইসের মতে, আনাতোলিয়া উপদ্বীপ বাইজেন্টাইন বা রুম সাম্রাজ্যের অন্তর্গত ছিল যেটি পরবর্তীতে তুর্কির মুসলিমদের দখলে আসে, যেটি এখন পর্যন্ত আরব, পারস্য এবং তুর্ক নামে পরিচিত, যেটি ছিল রুম এর ভৌগোলিক এলাকা। যেখানে অনেক ঐতিহাসিক ব্যক্তিত্ব জন্মগ্রহণ করেছেন রুমি ছিলেন তাদেরই একজন। “রুমি” শব্দটি মূলত আরবিক যার অর্থ রোমান।"
তিনি "মোল্লা-ই রুম (রুমের মোল্লা) নামেও পরিচিত ছিলেন। তবে তিনি ইরানে তার উপনাম “মাওলানা” নামে ব্যাপকভাবে পরিচিত এবং তুরস্কে মেভলানা" নামে পরিচিত। মাওলানা একটি আরবি শব্দ, যার অর্থ হচ্ছে শিক্ষক। মৌলভী (ফার্সি) ও মেভলানা (তুর্কি) শব্দ দুটিও আরবি থেকে এসেছে, যার অর্থও শিক্ষক। এই দুটি উপনাম তার নামের ক্ষেত্রে ব্যবহৃত হয়।
চট্টগ্রাম চক্ররেল
চট্টগ্রাম চক্ররেল হল একটি প্রস্তাবিত ব্রডগেজ রেল ব্যবস্থা যে রেল ব্যবস্থা বন্দর নগর চট্টগ্রামের রেল পরিসেবা দেবে। এই রেলপথ নির্মাণ শেষ হলে চট্টগ্রাম শহরে যোগাযোগ ব্যবস্থার আমূল পরিবর্তন ঘটবে। যাত্রীরা সহজে শহরের এক প্রান্ত থেকে অন্য প্রান্তে পৌঁছে যাবে। রেলপথটি ২০১৩ সালের মধ্যে সম্পূর্ণ হওয়ার কথা থাকলেও এখনও নির্মানকাজ সম্পূর্ণ হয়নি।
জালাল উদ্দিন মুহাম্মদ রুমি
জীবনী
শামস এর জন্য রুমির ভালবাসা এবং তার মৃত্যুতে শোকের প্রকাশ তিনি করেছেন “দেওয়ান-এ শামস-এ তাবরিজী” কাব্যগ্রন্থে। তিনি নিজে শামসের খোঁজে বের হয়ে গেছেন এবং দামেস্ক ভ্রমণ করেছেন। সেখানে তিনি বুঝতে পারলেনঃ "আমি কেন তাকে খুঁজব? সে আর আমি তো একই তাঁর অস্তিত্ব আমার মাঝে বিরাজ করে আমি নিজেকেই খুঁজছি!"
রুমি অনায়াসে গজল রচনা করতে শুরু করলেন এবং সেগুলো “দেওয়ান-ই কবির” বা দেওয়ান শামস তাবরিজীতে সংগৃহীত করা হয়। রুমি আরেকজন সঙ্গী খোঁজে পান সালাউদ্দিন-ই জারকুব, একজন স্বর্ণকার। সালাউদ্দিন এর মৃত্যুর পর রুমির কেরাণী এবং প্রিয় ছাত্র হুসাম-এ চালাবি রুমির সঙ্গীর ভূমিকা পালন করেন। একদিন তারা কোনিয়ার বাইরে একটি আঙুরক্ষেতে বিচরণ করছিলেন তখন হুসাম রুমিকে একটা ধারণা বললেনঃ “যদি আপনি একটি বই লিখেন যেমন সানাই এর “এলাহিনামা” বা আত্তার এর “মাতিক উত-তাইর” এর মত, যেটি অনেকের সঙ্গ দেবে। তারা আপনার কাজ থেকে হৃদয়পূর্ণ করবে এবং সংগীত রচনা করবে এটিকে সহবর্তমান থাকতে। রুমি মুচকি হাসলেন এবং এক টুকরো কাগজ বের করে তার “মসনবী” এর প্রথম আঠারো লাইন লিখলেন,
"বাঁশের বাঁশি যখন বাজে, তখন তোমরা মন দিয়া শোন, সে কী বলে, সে তাহার বিরহ বেদনায় অনুতপ্ত হইয়া ক্রন্দন করিতেছে…"
হুসাম রুমিকে মিনতি করতে লাগলেন আরো লিখার জন্য। রুমি তার পরের বারটি বছর আনাতোলিয়ায় তার সেরা কাজ “মসনবী” এর ছয়টি খন্ডের জন্য নিজেকে উৎসর্গ করেছেন। ১২৭৩ সালের ডিসেম্বর এ রুমি অসুস্থবোধ করতে লাগলেন। তিনি তার নিজের মৃত্যুর ভবিষ্যদ্বাণী করেছেন এবং অনেক জনপ্রিয় হওয়া একটি গজল রচনা করেন যার শুরু হয়ঃ
"কীভাবে জানব কোন ধরনের রাজা আমার মধ্যে আছে আমার সহচর হিসাবে?
আমার উজ্জ্বল মুখে দৃষ্টি দিও না আমার বদ্ধ পাগুলোর জন্য।"
১৭ ডিসেম্বর ১২৭৩ সালে রুমি কোনিয়ায় মারা যান। তাকে তার পিতার কাছে সমাহিত করা হয় এবং যেটি একটি চমকপ্রদ ঘর, “ইয়াসিল তুর্ব”(সবুজ সমাধি, قبه الخضراء; যা বর্তমানে মাওলানা মিউজিয়াম), তার কবরের উপর দাঁড়িয়ে আছে। তার সমাধিফলকে লেখাঃ
জর্জিয়ার রাণী গুরসু খাতুন ছিলেন রুমির উৎসাহদাতা এবং কাছের বন্ধু। তিনি কোনিয়াতে রুমির সমাধি নির্মানে তহবিল প্রদান করেন। ১৩ শতকের মাওলানা মিউজিয়ামসহ তার মসজিদ, থাকার জায়গা, বিদ্যালয় এবং মৌলভি তরীকার অন্যান্য ব্যক্তিদের সমাধি দেখতে আজকেও বিশ্বের বিভিন্ন প্রান্তের মুসলিম-অমুসলিমরা ছুটে যান। জালাল উদ্দিন যিনি রুমি নামে পরিচিত, তিনি ছিলেন ইসলামের একজন দার্শনিক এবং মরমী। তার উপদেশ সমর্থন করে ভালবাসার মাধ্যমে অসীম পরমতসহিষ্ণুতা, ইতিবাচক যুক্তি, ধার্মিকতা, দানশীলতা এবং সচেতনতা। তিনি এবং তার শিষ্যদের কাছে সকল ধর্মই অধিক বা কম সত্য। মুসলিম, খৃষ্টান এবং ইহুদীকে একই দৃষ্টি দিয়ে দেখেছেন, তার শান্তিপূর্ণ এবং সহিষ্ণু শিক্ষাদান বা উপদেশ সকল ধর্মের মানুষের অন্তর স্পর্শ করেছে।
শিক্ষাদান
রুমি এর শিক্ষার সাধারণ বিষয়বস্তু ছিল অন্যান্য ফার্সি সাহিত্যের মরমী এবং সুফী কবিদের মত তাওহিদ শিক্ষা। তার সাধনা অর্জনের ইচ্ছা এবং আকাঙ্ক্ষা প্রতীয়মান হয়ে উঠে তার বই মসনবী-এর নিম্নোক্ত কবিতায়ঃ
"از جمادی مُردم و نامی شدم — وز نما مُردم به حیوان سرزدم مُردم از حیوانی و آدم شدم — پس چه ترسم؟ کی ز مردن کم شدم؟ حملهٔ دیگر بمیرم از بشر — تا برآرم از ملائک بال و پر وز ملک هم بایدم جستن ز جو — کل شیء هالک الا وجهه بار دیگر از ملک پران شوم — آنچه اندر وهم ناید آن شوم پس عدم گردم عدم چو ارغنون — گویدم کانا الیه راجعون"
মসনবী রচিত হয় প্রতিদিনের দৃশ্য, কোরানের আয়াত এবং ব্যাখ্যা, জটিল এবং বিশাল আধ্যাত্মবাদ থেকে। প্রাচ্যে তার সম্পর্কে বলা হয় যে সে “একজন নবী নয় কিন্তু এটা নিশ্চিত যে সে একটি ধর্মশাস্ত্র নিয়ে এসেছে”। রুমি প্রচন্ডভাবে বিশ্বাস করতেন যে সৃষ্টিকর্তার কাছে পৌছানোর রাস্তা হচ্ছে সঙ্গীত, কবিতা, এবং নৃত্য। রুমির কাছে, সঙ্গীত সাহায্য করে সমস্ত সত্তাকে পবিত্র করতে কেন্দ্রীভূত করে এবং এতই তীব্রভাবে যে আত্মা একই সাথে ধ্বংস এবং পুনরুত্থিত হয়। এই ধারণা থেকে সুফী নৃত্য গড়ে উঠে। তার শিক্ষা মৌলভি তরিকার ভিত্তি হয়ে উঠে, যেটি তার ছেলে সুলতান ওয়ালাদ পূর্ণাঙ্গ করেছিলেন। রুমি “সামা” এর পৃষ্ঠপোষক, এটি সঙ্গীত শোনার মাধ্যেমে পবিত্র ভাবে নর্তন করা। মৌলভি ঐতিহ্যের মধ্যে “সামা” প্রতিনিধিত্ব করে মন এবং ভালবাসার মাধ্যমে একের নিকট আধ্যাত্মিক আরোহণের এক রহস্যময় ভ্রমণ। এই ভ্রমণে অন্বেষক প্রতীকীভাবে সত্যের দিকে ফিরে, ভালবাসা বৃদ্ধি, অহং পরিত্যাগ, সত্যের সন্ধান পায় এবং নির্ভুল একের নিকট পৌছায়। এরপর অন্বেষক আধ্যাত্মিক ভ্রমণ থেকে ফেরে, পরিপক্কতা লাভের মাধ্যমে সৃষ্টিকে ভালবাসতে এবং সেবা করতে। মসনবীর অন্য একটি স্তবকে রুমি বর্ণনা করেছেন সার্বজনীন ভালবাসার বার্তাঃ
"ভালোবাসার উদ্দেশ্য অন্য সব উদ্দেশ্য থেকে ভিন্ন ভালোবাসা হলো ঈশ্বরের রহস্যপুঞ্জের জ্যোতির্বিজ্ঞান।"
রুমির প্রিয় বাদ্যযন্ত্র ছিল “নে”(এক ধরনের বাঁশি)।
প্রধান কাজসমূহ
রুমির কাব্যকে মাঝেমধ্যে দুটি শ্রেণীতে ভাগ করা হয়ঃ চতুষ্পদী শ্লোক এবং গজল। গদ্যসমূহকে ভাগ করা হয় প্রবন্ধ, পত্র, এবং “সাতটি ধর্মাপদেশ” এ।
ধর্মীয় দৃষ্টিভঙ্গি
এটা অনস্বীকার্য যে রুমি ছিলেন একজন মুসলিম পণ্ডিত এবং ইসলামকে তিনি গম্ভীরভাবে নিয়েছেন। তবুও, তার আধ্যাত্মিক দৃষ্টিভঙ্গির গভীরতা সম্প্রসারিত হয়েছে সীমিত সাম্প্রদায়িক সংস্পর্শে। তার একটি কবিতায়ঃ
"در راه طلب عاقل و دیوانه یکی است در شیوه‌ی عشق خویش و بیگانه یکی است آن را که شراب وصل جانان دادند در مذهب او کعبه و بتخانه یکی است"
"অন্বেষণকারীদের পথে জ্ঞানী- মূর্খ সব একই। তাঁর ভালোবাসায় পরিচিত-অপরিচিত সব একই। এগিয়ে যাও! ভালোবাসার অমৃত সুধা পান করো। সে বিশ্বাসে, মুসলিম-পৌত্তলিক সব একই।"
পবিত্র কোরআন অনুযায়ী, হযরত মোহাম্মদ সাল্লালাহ আলাইহি ওয়াসাল্লাম কে সৃষ্টিকর্তা পাঠিয়েছেন সকল সৃষ্টির জন্য, যার মধ্যে সমগ্র মানবাজাতি রয়েছে। এ সম্পর্কে রুমি বলেনঃ
"'মুহাম্মদের আলো কোন অগ্নিপুজারি বা ইহুদিকে পরিত্যাগ করে না। তাঁর সৌভাগ্যের ছায়া যেন সবার উপর উজ্জ্বল হয়! তিনি সুপথে নিয়ে আসেন যারা পথভ্রষ্ট হয়েছিল মরুভূমিতে।'"
রুমির অনেক কবিতায় সুপারিশ করে বাহ্যিক ধর্মীয় রীতি এবং কোরাআনের প্রধান স্থানের গুরুত্বকে।
"আল্লাহর কোরআনের কাছে যাও, তাতে আশ্রয় নাও সেখানে নবীর আত্নার সাথে মিশ বইটি বহন করে নবীর বিভিন্ন অবস্থার কথা
সমুদ্রের ন্যায় তাঁর পবিত্র মহিমা প্রকাশ কর।"
রুমি বলেন
যতক্ষণ পর্যন্ত আমার প্রাণ আছে আমি কোরআনের দাস। আমি মোহাম্মদের রাস্তার ধূলিকণা, নির্বাচিত ব্যক্তি। যদি কেউ আমার বলা বাণী ছাড়া অন্য কিছু আমার নামে চালায়, আমি তাকে ত্যাগ করব সেসকল শব্দের প্রতি ক্ষুব্ধ হয়ে।
"“আমি আমার দুই চোখকে “বিরত” রেখেছি এই পৃথিবী আর আখিরাতের অভিলাষ থেকে যা আমি মুহাম্মদ থেকে শিখেছি।”"
মসনবীর প্রথম পৃষ্ঠায় রুমি বলেনঃ "হাধা কিতাবুল- মসনবী ওয়া হুয়া উসুলু উসুলি উসুলিদ-দ্বীন ওয়া কাশুশাফুল –কোরআন"
"এই হচ্ছে মসনবী বই, এবং এটি (ইসলাম)ধর্মের মূলের মূলের মূল এবং এটি কোরআনের বর্ণনাকারী।"
সাঈদ হুসাইন নাসের বলেনঃ "রুমির সময়কার একজন মহান জীবিত ব্যক্তিত্ব ছিলেন হাজি হাজরী, তিনি রুমির দেওয়ান এবং মসনবীতে অপ্রকাশিত প্রায় ৬০০০ এর মত পদ্য দেখান, যেগুলো কোরআনের আয়াতের সরাসরি ফার্সী কবিতাতে অনুবাদ।"
রুমি দেওয়ান এ বলেন "সুফী হচ্ছে মোহাম্মদকে আবু বকর এর মত আকড়ে ধরা।"
রুমি আরো বলেনঃ "“মোহাম্মদের আলো আরো এক হাজার প্রশাখা হল(জ্ঞানের), এক হাজার, যাতে এখনকার জীবন এবং এর পরবর্তী জীবনে এটি সর্বশেষ সীমা পর্যন্ত কবলিত হয়। যদি মোহাম্মদের চেরা থেকে এরকম একটি শাখা খুলে, হাজারও ভিক্ষু এবং যাজক তাদের মিথ্যা বিশ্বাসের দড়িকে তাদের কোমর থেকে ছিঁড়ে ফেলবে।”" তার মসনবীতে রয়েছে কোরআন এবং হাদিসে বর্ণিত উপাখ্যান এবং গল্প, পাশাপাশি প্রতিদিনকার উপকথা।
প্রভাব
রুমির কবিতা ভিত্তি গঠন করে ইরান এবং আফগান সংগীতের। তার কবিতার সমসাময়িক সর্বোত্তম অনুবাদ করেন মোহাম্মদ রেজা সাজারিয়ান, শাহরাম নাজেরি, দাবুদ আজাদ(এই তিন জন ইরানের) এবং উস্তাদ মোহাম্মদ হাশেম চিশতী(আফগানিস্তান)। অনেক আধুনিক পাশ্চ্যাতের লোকদের কাছে সুফিবাদ দর্শন এবং ব্যবহার পরিচিতিতে তার শিক্ষা হচ্ছে সর্বোত্তম। পশ্চিমা বিশ্বে শাহরাম শিবা প্রায় বিশ বছর ধরে রুমির কবিতা শিক্ষা, প্রতিপাদন, পরিবেশন এবং অনুবাদ করে আসছেন এবং যেটি রুমির ইংরেজি ভাষী দেশসমূহে রুমির তাৎপর্য বিস্তারে সহয়তা করে আসছে। পাকিস্তানের জাতীয় কবি মোহাম্মদ ইকবাল রুমির কাজ দ্বারাই অনুপ্রাণিত, এবং তাকে আত্নিক পথ পদর্শক হিসাবে দেখেন এবং তাকে “পীর রুমি” বলে সম্বোধন করেন তার কবিতাগুলোতে(সম্মানার্থে পীর শব্দটি ব্যবহৃত হয় যার অর্থ প্রতিষ্ঠাকারী, শিক্ষক কিংবা পথ পদর্শক) শাহরিন শিবা দাবি করেন, ''“রুমি উচ্চ ব্যক্তিসত্তা সম্পন্ন এবং মাঝেমধ্যে ব্যক্তিগত বৃদ্ধি এবং উন্নতির জগতকে গুলিয়ে ফেলেন একটি স্পষ্ট এবং সরাসরি ছন্দে। তিনি কখনো কারো উপর ক্ষুব্ধ হন না এবং তিনি সবাইকে অন্তর্ভুক্ত করেন... আজকে রুমির কবিতা গীর্জা, সিনাগগ(ইহুদী ধর্মস্থান), মঠ এ শুনা যায় পাশাপাশি নিউ ইয়র্কের সংগীত অনুষ্ঠানেও।”'' প্রফেসর মজিদ এম. নাইনি এর মতে, “রুমির জীবন এবং রুপান্তর সত্যিকারের সাক্ষ্য এবং প্রমাণ যে সকল ধর্মের লোক একসাথে শান্তিপূর্ণভাবে বসবাস করতে পারবে। রুমির দৃষ্টিভঙ্গি, শব্দসমূহ, এবং জীবন আমাদের শিক্ষা দেয় কীভাবে আমরা আমাদের অভ্যন্তরীণ শান্তি এবং সুখ পাব যাতে করে আমরা ক্রমাগত শত্রুতা এবং ঘৃণার প্রবাহ বন্ধ করতে পারি এবং সত্যিকারের বিশ্ব শান্তি এবং ঐক্য অর্জন করতে পারি।” রুমির কবিতা বিশ্বের বিভিন্ন ভাষায় অনুবাদ করা হয়েছে যার মধ্যে রুশ, জার্মান, উর্দু, তুর্কি, আরবী, বাংলা, ফরাসী, ইতালীয়, এবং স্প্যানিশ, এবং উপস্থাপন করা হয়েছে বিভিন্ন ধরনের উপর যার মধ্যে সঙ্গীতানুষ্ঠান, কর্মশালা, অধ্যায়ন, নৃত্যানুষ্ঠান এবং অন্যান্য শৈল্পিক সৃষ্টিতে। সোলেমান বার্খসের করা রুমির কবিতার ইংরেজি অনুবাদ সারা বিশ্বব্যাপী পাঁচ লক্ষেরও বেশি কবি বিক্রিত হয়েছে, এবং যুক্তরাষ্ট্রে সবচেয়ে পঠিত কবির মধ্যে রুমি অন্যতম। শাহরাম শিবার বই “রেন্ডিং দ্য ভেইলঃ লিটারাল এন্ড পয়েটিক ট্রান্সলেশন অব রুমি”(১৯৯৫) বইটি বেঞ্জামিন ফ্রাঙ্কলিন পুরস্কার লাভ করে। রুমির কবিতার রেকর্ডিং যুক্তরাষ্ট্রের বিলবোর্ডের সেরা ২০ এর তালিকায় প্রবেশ করে। মার্কিন লেখকদের বাছাই করা দীপক চোপড়ার সম্পাদনা করা ফেরুদন কিয়া অব রুমি অনুবাদ করা প্রেমের কবিতাগুলো মঞ্চায়ন করেন হলিউড ব্যক্তিত্বরা যেমন ম্যাডোনা, গোল্ডি হওন, ফিলিপ গ্লাস এবং ডেমি মুর।
ভারতে উত্তরাঞ্চলে দর্শনীয় স্থান আছে যেটি রুমি দরজা বা রুমি গেইট নামে পরিচিত, এটি লাখনাও(উত্তর প্রদেশ এর রাজধানী)তে অবস্থিত যেটি রুমির নামে নামকরণ করা হয়।
রুমি এবং তার সমাধিস্তম্ভ চিত্রিত করা হয় তুরস্কের ৫০০০ লিরা নোটের পিছনে ১৯৮১-১৯৯৪ সাল পর্যন্ত।
ইরানি বিশ্ব
پارسی گو گرچه تازی خوشتر است — عشق را خود صد زبان دیگر است
সকল পারশ্যের লোক যদি বলে আরবি ভাষা উত্তম — প্রেম তার পথ খুজে নেবে সকল ভাষার মধ্যে নিজস্ব ভাষায়।
এসকল সাংস্কৃতিক, ঐতিহাসিক এবং ভাষাগতভাবে রুমির সাথে ইরানের বন্ধন রুমিকে ইরানের একজন তারকা কবি হিসাবে সৃষ্টি করেছে, গুরুত্বপূর্ণ রুমি পণ্ডিতরা যার মধ্যে আছেন ফরুজানফার, নাইনি, শাবজেওয়ারি প্রমুখ এসেছেন আধুনিক ইরান থেকে। রুমির কবিতা চিত্রিত করা হয়েছে ইরানের বিভিন্ন শহরের দেয়ালে, গাওয়া হয়েছে ফার্সি সংগীত হিসাবে, এবং বিদ্যালয়ের পাঠ্যবইয়ে পড়া হয়।
মৌলভি সুফী ক্রম
উসমানীয় সম্রাজ্যের সময় মৌলভী ক্রম থেকে উদ্ভূত হয় উল্লেখযোগ্য কবি এবং শিল্পীর যার মধ্যে আছে শেখ গালিব, আনকারার ইসমাইল রুশি দেদে, ইসরার দেদে, হালেত ইফান্দী, এবং গাভসী দেদে, যাদেরকে ইস্তানবুলের গালাতা মৌলভী খানায় সমাহিত করা হয়। সুর, বিশেষ করে বাঁশি একটি গুরুত্বপূর্ণ ভূমিকা পালন করে মৌলভী ক্রমে। আধুনিক ভিত্তির সাথে, ধর্মনিরপেক্ষ তুর্কি প্রজাতন্ত্রতে মোস্তফা কামাল আতাতুর্ক জনগণের নীতি থেকে ধর্ম সরিয়ে ফেলেন এবং এটিকে সীমাবদ্ধ করেন ব্যক্তিগত ইচ্ছা, আচরণ এবং বিশ্বাসের মধ্যে। ১৯২৫ সালের ডিসেম্বরের ১৩ তারিখে একটি আইন চালু হয় যেটি সকল খানকা(দরবেশদের থাকার জায়গা) এবং যাওয়াইস(প্রধান দরবেশের থাকার জায়গা)বন্ধ করে দেয়া হয় এবং শ্রদ্ধার জন্য একটি কেন্দ্র গড়া হয় যেখানে “জিয়ারতের” জন্য যাওয়া হয়। শুধুমাত্র ইস্তানবুলেই ছিল ২৫০টিরও বেশি “টেক্কে” এবং ছোট ছোট কেন্দ্র ছিল বিভিন্ন সমিতির জমায়েতের জন্য। এই আইনটি সুফি ক্রম ভেঙ্গে ফেলে এবং রহস্যময় বা দুর্বোধ্য নাম, উপাধি এবং উপাধি সংক্রান্ত পোশাক নিষিদ্ধ করা হয়, ক্রমের সম্পদ বাজেয়াপ্ত করা হয়, এবং তাদের উৎসব ও সমাবেশ নিষিদ্ধ করা হয়। আইনটিতে শাস্তির বিধানও রাখা হয় যদি কেউ ক্রমটি পুনঃপ্রতিষ্ঠার চেষ্টা করে। দুই বছর পর, ১৯২৭ সালে, মাওলানা জাদুঘর নামে একটি জাদুঘর খোলার অনুমতি দেয়া হয় কোনিয়ায়।
ধর্মীয় আখ্যা
এডওয়ার্ড জি. ব্রাউনির মতে তিনজন সবচেয়ে নিগূঢ় ফার্সি কবি হচ্ছেন রুমি, সানাই এবং আত্তার যারা ছিলেন সুন্নি মুসলমান এবং তাদের কবিতা প্রথম দুই খলিফা আবু বকর এবং উমর ইবনুল খাত্তাব এর প্রচুর প্রশংসা করা হয়। আন্নেমারি সিমেল এর মতে, শিয়া কবিদের প্রবণতার মধ্যে অগ্রবর্তী হচ্ছেন নিগূঢ় কবি রুমি এবং আত্তার তাদের নিজস্ব পদে, ১৫০১ সালে সাফাভি সম্রাজ্যের সময় দ্বাদশবাদি শিয়া প্রদেশের ধর্ম হিসাবে পরিচিতির লাভের পরেই শক্তিশালী হয়ে উঠেন।
আটশতম জন্মদিন পালন
আফগানিস্তানে রুমি “মাওলানা” নামে পরিচিত, তুরস্কে “মওলানা” এবং ইরানে “মৌলভী” নামে পরিচিত। ২০০৭ সালে রুমির জন্মদিন ইউনেস্কোর সহযোগিতায় “শান্তিতে মানুষের মন গঠনের” লক্ষে কার্যনির্বাহী সমিতি এবং সাধারণ সভায় আফগানিস্তান, ইরান এবং তুরুস্কের স্থায়ী প্রতিনিধি প্রস্তাব করা হয় এবং অনুমোদন দেয়া হয়। ইউনেস্কো এর মধ্যে ৬ সেপ্টেম্বর ২০০৭ এ স্মৃতিরক্ষা উৎসব পালন করে। ইউনেস্কো একটি পদক ঘোষণা দেয় রুমির নামে যাতে করে এটি উৎসাহিত করে রুমির উপর গবেষণা এবং যারা রুমির চিন্তা এবং আদর্শ প্রচারণা করছে যেটি ইউনেস্কোর আদর্শিক দায়িত্ব বাড়াতে সহায়তা করে।
আফগানিস্তানের সংস্কৃতি এবং যুব মন্ত্রণালয় একটি জাতীয় পরিষদ গঠন করে, যেটি আন্তর্জাতিক দার্শনিক এবং কবিদের জন্মদিন পালন করে সেমিনারের আয়োজন করে এবং জীবনী নিয়ে আলোচনা করে। এতে বুদ্ধিজীবী, কূটনীতিবিদ এবং মাওলানার অনুসারীদের মহাসমাবেশ ঘটে মাওলানার জন্মস্থান বালখ এ এবং এটি অনুষ্ঠিত হয়কাবুলে।
২০০৭ সালের ৩০ সেপ্টেম্বর ইরানে স্কুল বেল বাজানো হয় সারাদেশজুড়ে মাওলানাকে সম্মান প্রদর্শনের লক্ষে। একই বছর, ইরানে ২৬ অক্টোবর থেকে ২ নভেম্বর পর্যন্ত রুমি সপ্তাহ পালন করা হয়। একটি অনুষ্ঠান এবং সম্মেলন তেহরানে অনুষ্ঠিত হয়, এটি উদ্বোধন করেন ইরানের রাষ্ট্রপতি এবং ইরানের সংসদের চেয়ারম্যান। ঊনত্রিশটি দেশ থেকে পণ্ডিতরা সেখানে যান এবং সম্মেলন ৪৫০টি নিবন্ধ উপস্থাপন করা হয়। ইরানি শিল্পী শাহরাম নাজেরিকে “লিজিওন ডি’অনার” দেয়া হয় এবং ২০০৭ সালে ইরানের জাতীয় সংগীত পুরস্কার দেয়া হয় রুমির মাষ্টারপিসের উপর তার খ্যাতনামা কাজের জন্য। ইউনেস্কো ২০০৭ সালকে ঘোষণা দেয় “আন্তর্জাতিক রুমি বর্ষ” হিসাবে।
৩০ সেপ্টেম্বর ২০০৭ এ, তুরস্কে পালন করা হয় রুমির আটশতম জন্মবার্ষিকী একটি বিশাল ঘূর্ণয়মান দরবেশদের সামার মাধ্যমে যেটি আটচল্লিশটি ক্যামেরা দ্বারা টেলিভিশনে প্রচার করা হয় সরাসরি আটটি দেশে। তুরস্কের সংস্কৃতি এবং পর্যটন মন্ত্রী ইর্তুগাল গুয়ানী বলেন, “তিনশরও বেশি দরবেশ এই অনুষ্ঠানে অংশগ্রহণ করবে বলে ঠিক করা হয়েছে, এটি সামা ইতিহাসের সবচেয়ে বড় অনুষ্ঠান হবে।”
মাওলানা রুমি পর্যালোচনা
“মাওলানা রুমি রিভিউ” (আইএসএসএন ২০৪২-৩৩৫৭)বার্ষিকভাবে প্রকাশিত হয় এক্সেটার বিশ্ববিদ্যালয়ের ফার্সি এবং ইরানি চর্চা কেন্দ্র থেকে সাইপ্রাসের নিকোশিয়ার রুমি ইনস্টিটিউট এবং ক্যামব্রিজের আর্কেটাইপ বুকস এর সহযোগিতায়। প্রথম খন্ড প্রকাশিত হয় ২০১০ সালে এবং এরপর থেকে প্রতি বছর এটি প্রকাশ করা হয়। সাময়িকীটির প্রধান সম্পাদক লিউনার্দ লিওশিন এর মতেঃ “গুরুত্ব এবং ফলাফল এ দান্তে, শেকসপিয়র এবং মিল্টন এর যদিও কয়েকজন মুসলিম কবি সহজ প্রতিদ্ধন্ধী, পশ্চিমে তারা সাহিত্য খ্যাতি উপভোগ করে কারণ আরবি এবং ফার্সি দার্শনিক, লেখক এবং কবিদের নগণ্য, তুচ্ছ এবং রুচিহীন হিসাবে দেখে ওয়েস্টার্ন ক্যাননের মহা আখ্যানের কাছে। মাওলানা রুমি রিভিউ এর লক্ষ হচ্ছে বিশ্ব সাহিত্যে এসব তাচ্ছিল্যপূর্ণতার অবসান ঘটানো, যেটি পশ্চিমা সাহিত্যের ভুল কল্পনার চেয়েও আরও গভীর।”
ফ্রিজারপুর
ফ্রিজারপুর (Frezarpur) ভারতের ছত্তিসগড় রাজ্যের বাস্তার জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে ফ্রিজারপুর শহরের জনসংখ্যা হল ৯৬৩০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে ফ্রিজারপুর এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
স্প্যারো (মার্কিন কবি)
স্প্যারো (জন্ম মাইকেল গোরেলিক, অক্টোবর ২, ১৯৫৩) একজন আমেরিকান কবি, কর্মী এবং সঙ্গীতজ্ঞ।
নিউইয়র্ক-ভিত্তিক সাহিত্যিক গ্রুপ দ্য আনবেয়ারেবলস -এর সদস্য হিসেবে, স্প্যারো সফট স্কাল প্রেসের সাথে বেশ কয়েকটি কবিতার সংকলন প্রকাশ করেন, সেইসাথে সেন্ট মার্কস পোয়েট্রি প্রজেক্টের সহযোগিতায় চ্যাপবুকও প্রকাশ করেন। এছাড়াও তিনি সাহিত্য পত্রিকা বড় মাছের সম্পাদক হিসেবে দায়িত্ব পালন করেন। তিনি ১৯৯৬ সালে তাদের অফিসে পিকেটিং করার পরে, "আমার কবিতা তোমার মতো খারাপ লেখা একটি সাইন ধারণ করার পর দ্য নিউ ইয়র্কার, দ্য কোয়ার্টারলি, দ্য নিউ ইয়র্ক টাইমসে এটি প্রকাশ করেন। তিনি "ওয়ান সাইজ ফিট অল মুভমেন্ট" এবং পূর্ব গ্রাম সেনাদল উভয়েরই প্রতিষ্ঠাতা। তিনি পিবিএস সিরিজ দ্য ইউনাইটেড স্টেটস অব পোয়েট্রিতেও উপস্থিত ছিলেন এবং তার সঙ্গীত (ফোমোলা ব্যান্ডের সাথে) কবিতা সংকলন পোয়েমফোন: নিউ ওয়ার্ড অর্ডারে প্রদর্শিত হয়। এছাড়াও তিনি ফেনিসিয়া টাইমসের একজন খোশগল্পের কলামলেখক, ক্রোনোগ্রামের একজন অবদানকারী সম্পাদক এবং একজন বিকল্প শিক্ষক।
তিনি বর্তমানে তার স্ত্রী ভায়োলেট স্নো এবং কন্যার সাথে নিউইয়র্কের ক্যাটস্কিল পর্বতমালার উডস্টক অঞ্চলে বাস করেন।
খাদিম হোসাইন রিজভী
খাদিম হোসাইন রিজভী ( জন্ম: ২২ মে ১৯৬৬-১৯ নভেম্বর ২০২০) হচ্ছেন পাকিস্তানি ডানপন্থী রাজনীতিবিদ এবং তেহেরিক-ই-লাব্বাইক পাকিস্তান নামক রাজনৈতিক দলের প্রতিষ্ঠাতাকালীন সভাপতি। এই দলটির স্থান পাকিস্তানের রাজনীতিতে খুব দ্রুতই পোক্ত হচ্ছে।
প্রাথমিক জীবন
খাদিম রিজভী ১৯৬৬ সালে পাঞ্জাবের আট্টক জেলার পিন্ডিঘেব এলাকায় জন্মগ্রহণ করেন। তিনি শুক্রবারে জুম্মার নামাজের খুতবা পাঠ করতেন। ২০০৬ সালে রাওয়ালপিণ্ডি থেকে লাহোর যাওয়ার সময় গুজরানওয়ালার কাছাকাছি তার গাড়ি চালক ঘুমিয়ে পড়ায় একটি দুর্ঘটনা ঘটে, সেসময় থেকে তিনি হুইলচেয়ারে বন্দী।
২০১৫ সালে তেহেরিক ই লাব্বাইক পাকিস্তান (টিএলপি) নামে তিনি একটি রাজনৈতিক দল প্রতিষ্ঠা করেন। পাঞ্জাবের প্রাক্তন গভর্নর সালমান তাসিরকে হত্যাকারী মুমতাজ কাদরীকে আদালতের রায়ে ফাঁসিকাষ্ঠে ঝুলানোর পর তার প্রতিবাদে টিএলপি প্রকাশ্যে আসে। ব্ল্যাসফেমী আইনের বিরোধিতা করাই ছিল সালমানকে হত্যার কারণ। পাঞ্জাবের রাজ্যপালকে হত্যার সময় রিজভী পাঞ্জাব সরকারের ওয়াকফ হিসেবে দায়িত্বরত ছিলেন। যেহেতু তাসিরের ধর্ম অবমাননা আইনকে রিজভী "কালো আইন" বলেছিলেন; এই যুক্তির উপর ভিত্তি করে তিনি তাসিরের এই হত্যাকে সমর্থন করেন। তাকে এভাবে বিদ্বেষ না ছড়ানোর জন্য সতর্ক করা হয়েছিল, কিন্তু তা না মানায় রিজভীকে তার চাকরি থেকে বরখাস্ত করা হয়।
কর্ম থেকে অব্যাহতি পাওয়ার পর রিজভী তার দৃষ্টিভঙ্গি প্রচার করার জন্য প্রচুর সময় ও পুর্ণ স্বাধীনতা পান। তিনি পুরো দেশজুড়ে ঘুরতে থাকেন এবং পাকিস্তানের মানুষ থেকে পেনাল কোডের ধর্ম অবমাননা প্রসঙ্গ নিয়ে আলোচনা করা সেকশন ২৯৫-সি আইনের সমর্থন আদায় করতে শুরু করেন। একইসাথে তিনি, মুমতাজ কাদরীকে ছেড়ে দেওয়ার জন্য উচ্চকিত হয়ে উঠতে শুরু করেন।
ফয়েজবাদ আন্দোলন
২০১৭ সালের ৬ নভেম্বর, রিজভী লাহোর থেকে ইসলামাবাদ পর্যন্ত পাকিস্তানের আইনমন্ত্রীর পদত্যাগের জন্য একটি লং মার্চ পরিচালনা করেন। তার দাবী ছিল, ২০১৭ সালের নির্বাচনী আইনে মুহম্মদ সংক্রান্ত একটি ভাষাগত শব্দ পরিবর্তনে আইনমন্ত্রী জড়িত ছিলেন।  তখন একটি অসহনীয় পরিস্থিতি তৈরীর জন্য রিজভী সর্বত্র সমালোচিত হন।  ধর্মীয় নেতাদের কাছ থেকে নিষ্ঠুর, নিবর্তনমূলক শব্দ প্রয়োগ শুনে সাধারণ জনগণ বিষ্মিত হয়ে গিয়েছিল। সরকার বলপূর্বক সমস্ত টেলিভিশন চ্যানেল বন্ধ করে দেয়, গুজব ছড়ানোকে ঠেকাতে বন্ধ করে দেয় সামাজিক যোগাযোগ মাধ্যম। এই পরিস্থিতি লাহোর, পাঞ্জাব, ইসলামাবাদের রাওয়ালপিণ্ডি শহরে জনমনে আতঙ্ক এবং ভীতির সঞ্চার করে। পরবর্তীতে সেনাবাহিনীর প্রধান এসে দুপক্ষকেই সমঝোতার মাধ্যমে পরিস্থিতির সমাধান করতে আহ্বান করে।
২০১৮ খ্রিষ্ঠাব্দে আসিয়া বিবি বিদ্রোহ
২০১৮ সালের ৩১ অক্টোবর, আট বছর কারারুদ্ধ থাকার পর সুপ্রিম কোর্টের ঐতিহাসিক রায়ে পাকিস্তানি খ্রিষ্ঠান নারী আসিয়া বিবি ধর্ম অবমাননার মামলায় নিরপরাধ গণ্য হন এবং বেকসুর খালাস পান। বিচারক আসিফ সাইদ খোসা বলেন, যে দুইজন নারী আসিয়া বিবির বিরুদ্ধে অভিযোগ এনেছিল “তারা তার সত্যতার পক্ষে কোনো বৈধ যুক্তি" দিতে পারেনি বরং এই অভিযোগটি এক ধরনের দূরভিসন্ধিমূলক অভিযোগ ছিল। আদালত তার রায়ে বলে, "অভিযোগকারীদের ঘরোয়া ঝগড়া এবং অসংলগ্ন কথাবার্তা এই পুরো ঘটনাকে পরিস্কারভাবে উপস্থাপন করতে ব্যর্থ হয়েছে। পুরো ঘটনা জুড়েই অস্পষ্টতার ছাপ ছিল।”
রিজভীর নেতৃত্বাধীন টিএলপি করাচি, লাহোর, পেশোয়ার এবং মুলতানে তীব্র বিক্ষোভ শুরু করে। পুলিশের সাথে তাদের ধাওয়া পালটা ধাওয়া চলেছিল বলে গণমাধ্যমে উঠে এসেছিল। টিএলপির এক নেতা মুহম্মদ আফজাল কাদরী বলেন, সুপ্রিম কোর্টের তিনজন বিচারককেই হত্যা করা উচিত। রাজধানী ইসলামাবাদের সুপ্রীম কোর্ট পাড়ায় কড়া নিরাপত্তা জোরদার করা হয়েছিল। জনগণের সম্মুখে রিজভী বলেন, এই পাঁচ সন্তানের জননীকে পাকিস্তানের ধর্ম অবমাননামূলক আইন অনুযায়ী হত্যা করতে হবে। তিনি বলেন, "যতক্ষণ না সরকার আমাদের দাবী মেনে নিচ্ছে, আমাদের নিরবচ্ছিন্ন আন্দোলন চলতেই থাকবে।"
দুর্নীতি
খাদিম রিজভীকে অর্থনীতি প্রসঙ্গে চরম দুর্নীতিবাজ বলে সেখানে উল্লেখ করে পাকিস্তানের ইন্টার সার্ভিস ইন্টেলিজেন্স একটি বিস্তৃত প্রতিবেদন উচ্চ আদালতে দায়ের করে। প্রতিবেদনে উল্লেখ করা হয়, রিজভী তার ক্ষমতার অপব্যবহার করেছেন।
মৃত্যু
খাদিম হোসাইন রিজভী ১৯ নভেম্বর ২০২০ রাত ৮.৪৮টার সময় পাকিস্তানের লাহোরের শেখ জায়েদ হাসপাতালে চিকিৎসাধীন অবস্থায় মারা যান।
চিলো কাবাব
থাম্ব চিলো কাবাব  ইরানের জাতীয় খাবার।  খাবারটি খুবই সহজ।  বাসমতী চালের ভাত (چلو চিলো) এবং কাবাব দিয়ে খাবারটি তৈরি হয়। কাবাবের মধ্যেও বেশ কিছু স্বতন্ত্র ফার্সি বৈচিত্র্যের প্রকাশ আছে। বর্তমান সময়ে সমগ্র ইরানে খাবারটি জনপ্রিয়তা অর্জন করলেও ঐতিহ্যগত ভাবে খাবারটি উত্তর অংশের সংগে সম্পর্কিত।
স্বাভাবিক খাবার হিসেবে ইরানে চিলো খাবার পরিবেশন করা হয়। ভাতের পাশে গ্রিল করা টমেটো এবং উপরে ঘি ছড়িয়ে দেওয়া হয়। ভাতের উপর সোমাঘ ছড়িয়ে দেওয়া হয়। এটা উত্তর পশ্চিমাঞ্চলের রীতি যে ভাতের উপর কাঁচা ডিমের কুসুম ছড়িয়ে দেওয়া হয়। সম্ভবত তাবরিজ থেকে এটা উৎপত্তি লাভ করেছে। কাঁচা ডিম খাওয়ার সংগে স্বাস্থ্যঝুঁকি জড়িত থাকায় অধিকাংশ রেস্তোরাঁ এইভাবে চিলো কাবাব পরিবেশন করেনা।
চিলো কাবাবের সংগে ঐতিহ্যবাহী দুঘ পানীয় পরিবেশন করা হয়। এটা টক দই দিয়ে প্রস্তুত করা হয় সামান্য লবণ মিশিয়ে। অনেকসময় কার্বোনেটেট ওয়াটার মিশিয়ে পানীয়টি প্রস্তুত করা হয়।